### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

Nogle ældre har svært ved at give udtryk for deres ønsker og behov. Det kan f.eks. være ældre der har udviklet demens, ældre der har været udsat for slagtilfælde eller ældre der af andre grunde har svært ved at kommunikere.

Det at man har svært ved at udtrykke sine ønsker og behov, betyder ikke, at man ikke har ønsker og behov. For SF er der centralt at alle ældre har gode muligheder for selv at kunne være med til at træffe beslutninger om deres pleje og praktiske hjælp.

På den baggrund foreslås det, at der afsættes ressourcer til at udvikle og udbrede metoder og digitale og fysiske værktøjer der sikrer at ældre med svage kommunikationsevner kan ytre behov og ønsker i forhold til pleje og praktisk hjælp.

Stillet af SF’s Byrådsgruppe

Karlo Knudsen, Olivia Bach, Viola Andreasen og Gorm Mathiasen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.